I Love Yzer Feesmark - 21 Desember 2019 - I Love Yzer
Sedert Desember 2013 het die I Love Yzer Feesmark saam met Yzerfontein verhuis, gegroei en verander. Dis nou weer tyd vir die jaarlikse mark en ons sien uit daarna om die jaar op ‘n hoogtepunt af te sluit saam met almal.
Die I Love Yzer Feesmark vind plaas op Saterdag, 21 Desember, by die Yzerfontein Sport- en Ontspanningsklub. Hekke maak 10 uur oop en feesgangers kan die hele dag saam met ons kuier met die musiek van Old School Entertainment.
Ondersteun die plaaslike entrepreneurs en koop julle kersgeskenke by die feesmark. Shaun se Braai Slaai, Inkuni Crafts, Pet’s Delite, M-Designs, Wooden Toys, Darling Vleismark en Darling Ditjies & Datjies is slegs ‘n paar van die bekendes wat gaan uitstal.
Vir die fynproewer sal daar ook ‘n weie verskydenheid van gourmet kos stalletjies wees met gunstelinge soos Burger Fellers, Lucky Dice Coffee en The Sunshine Food Vegan Café.
Kom ontspan in ons kuier-area met ‘n glasie wyn of ‘n koue bier. Die sportklub se kroeg sal die feesgangers se dors les met plaaslike Darling wyne, Vuilhond en nog vele meer.
Die kinders gaan ook vermaak word met ‘n verskeidenheid van aktiwiteite. Die kleuters kan uitsien na Die Bop Boppers se vertoning wat om 12 uur sal plaasvind. Kersvader kom loer net daarna in met lekkertjies vir almal en die kinders (of grootmense) kan ‘n selfie saam met hom neem!
Kersfees begin sommer vroeg by die mark hierdie jaar! Bring jou besigheidskaartjie en skryf in by die I Love Yzer gazebo vir die trekkings wat gedurende die dag plaasvind. Daar is verskeie geskenkpakkies van ons uitstallers en plaaslike besighede wat gewen kan word.
DATUM Saterdag, 21 Desember
TYD 10:00 – 16:00 TOEGANG Gratis
PLEK Yzerfontein Sport- & Ontspanningsklub
10:00 – 16:00 DJ – Old School Entertainment
12:00 Die Bop Boppers
Kersvader arriveer na Die Bop Boppers vertoning.
Trekkings gedurende die dag.
INFO T 022 451 2202 E info@iloveyzer.co.za
W iloveyzer.co.za Social Media @ILoveYzer
I Love Yzer Darling
I Love Yzer Newsletter
I Love Darling Newsletter
I Love Weskus Newsletter